אוניברסיטת סנקט פטרבורג

אוניברסיטת סנקט פטרבורג, רשמית האוניברסיטה הממלכתית של סנקט פטרבורג (ברוסית: Санкт-Петербургский государственный университет, בראשי תיבות СПбГУ), או בשמה בתקופה הסובייטית אוניברסיטת לנינגרד, היא אחת מהמוסדות להשכלה הגבוהה ברוסיה, מהמובילות, המפורסמות והיוקרתיות ביותר ברוסיה. האוניברסיטה חברה בקבוצת קוימברה. זוהי אוניברסיטה פדרלית בבעלות המדינה הנחשבת לאחת הוותיקות והחשובות במדינה וכוללת 24 פקולטות, קתדרה לספורט, מכללה רפואית, מכללה לכלכלה וטכנולוגיה, פקולטה ללימודים צבאיים וגימנסיה אקדמאית על שם פאדייב. הרקטור הוא דוקטור למדעי המשפט: הפרופסור ניקולאי קרופאצ'ב, נשיאת האוניברסיטה היא פרופסור לודמילה ורביצקאיה, דוקטור למדעי הפילולוגיה. הבניין הראשי של האוניברסיטה נמצא בבניין 12 הקולגיות, בסנקט פטרבורג. בנוסף לו יש קמפוסים ומבנים המשויכים לאוניברסיטה במקומות נוספים בסנקט פטרבורג (בפטרודבורץ, רובע האדמירליות והרובע המרכזי) ובמחוז לנינגרד, מחוז בלגורוד, מחוז קרסנודאר, ברפובליקת קרליה ובחצי האי קרים. האוניברסיטה נחשבת לאוניברסיטה השנייה בחשיבותה במדינה, לאחר אוניברסיטת מוסקבה והיא דורגה במקום ה-84 בעולם בשנת 2009 על פי הדירוג האוניברסיטאי הגלובלי הרוסי, כאשר באותה שנה דורגה במקום ה-168 על ידי דירוג QS של אוניברסיטאות בעולם. רבים מבוגרי האוניברסיטה מכהנים כיום בתפקידים פוליטיים בכירים במדינה, ביניהן: הנשיא דמיטרי מדבדב וולדימיר פוטין – שניהם בוגרי הפקולטה למשפטים של האוניברסיטה. האוניברסיטה כוללת 24 פקולטות ו-13 מכוני מחקר. לומדים בה מעל 32,000 סטודנטים המגיעים להרצאות יומיות ובנוסף לכך כ-9,000 סטודנטים המגיעים לבחינות בלבד. הסגל כולל 6,000 מרצים, מהם 714 פרופסורים. בין בוגרי האוניברסיטה - 8 חתני פרס נובל. האוניברסיטה נוסדה ב-24 בינואר 1724 על ידי פיוטר הגדול לצד הגימנסיה האקדמית והאקדמיה הפטרבורגית למדעים. מוסד זה נסגר בשנת 1767. האוניברסיטה פועלת ברציפות מאז 1819 וטוענת להיותה האוניברסיטה הוותיקה ברוסיה, בעוד מקבילתה המוסקבאית, אשר הוקמה ב-1755 ופועלת מאז ברצף ישיר, טוענת לכך גם היא. הפקולטה למתמטיקה שימושית ותהליכי בקרה (רו') הפקולטה לביולוגיה (רו') הפקולטה לרפואת שיניים וטכנולוגיה רפואית הפקולטה לכלכלה (רו') הפקולטה למשפטים (אנ') הפקולטה לאמנויות ומדעים ליברליים הפקולטה למתמטיקה ומכניקה (רו') הפקולטה לרפואה הפקולטה ללימודי המזרח (רו') הפקולטה לאמנויות הפקולטה לפילולוגיה (רו') הפקולטה לפיזיקה (רו') הפקולטה למדעי המדינה הפקולטה לפסיכולוגיה (רו') הפקולטה לסוציולוגיה (רו') הפקולטה הצבאית בית ספר לתואר שני בניהול (אנ') בית הספר לעיתונאות ותקשורת המונים (רו') הפקולטה לתקשורת יישומית הפקולטה לעיתונאות בית הספר ליחסים בין-לאומיים (רו') המכון לפילוסופיה (רו') המכון למדעי כדור הארץ (רו') המכון להיסטוריה (רו') המכון לכימיה (אנ') 1819–1821 מיכאיל בלוגיאנסקי 1821–1825 יבדוקים זיאבלובסקי 1825–1836 אנטואן דוגור 1836–1840 איבן שולגין 1840–1861 פיוטר פלטניוב 1861–1863 אלכסנדר ווסקרסנסקי 1863–1865 היינריך לנץ 1865–1867 אלכסנדר ווסקרסנסקי 1867–1873 קארל קסלר 1873–1876 פיוטר רדקין 1876–1883 אנדריי בקטוב 1883 (1884)–1887 איבן אנדרייבסקי 1887–1890 מיכאיל ולדיסלבלב 1890–1897 פיוטר ניקיטין 1897–1899 ו. סרגייביץ' 1899–1903 אגולף הולמסטן 1903–1905 א. ז'דאנוב 1905–1910 איוואן בורגמן 1910–1911 דייוויד גרים 1911–1918 ארווין גרים 1918–1919 אלכסנדר איבנוב 1919 סרגיי ז'בליוב 1919–1922 ולדימיר שימקביץ' 1922–1926 ניקולאי דרז'אבין 1926–1927 ו. טומאשבסקי 1927–1930 מיכאיל סרבריאקוב 1930–1932 יורי ניקיץ' (מנהל) 1932–1933 ו. סריוז'ניקוב (מנהל) 1933–1938 מיכאיל לאזורקין (מנהל) 1938–1939 קונסטנטין לוקאשב (מנהל) 1939 א. מארצ'נקו (מנהל) 1939–1941 פ. זולוטוחין (מנהל) 1941–1948 אלכסנדר ווזנסנסקי 1948–1950 ניקיטה דומנין 1950–1952 אלכסיי איליושין 1952–1964 אלכסנדר אלכסנדרוב 1964–1970 קיריל קונדראטייב 1970–1975 גלב מקארוב 1975–1986 ולנטין אלסקובסקי 1986–1993 סטניסלב מרקורייב 1993(1994)–2008 ליודמילה ורביצקאיה מאז 2008 ניקולאי קרופאצ'וב האוניברסיטה בשנת 1753 מסדרון בבניין 12 הקולגיות, אוניברסיטת סנקט פטרבורג: אחד המסדרונות הארוכים בעולם האקדמיה היינריך לנץ קארל קסלר איוואן בורגמן מדיה וקבצים בנושא אוניברסיטת סנקט פטרבורג בוויקישיתוף אתר האינטרנט הרשמי של אוניברסיטת סנקט פטרבורג אוניברסיטת סנקט פטרבורג, ברשת החברתית פייסבוק אוניברסיטת סנקט פטרבורג, ברשת החברתית אקס (טוויטר) אוניברסיטת סנקט פטרבורג, ביישום טלגרם אוניברסיטת סנקט פטרבורג, ברשת החברתית אינסטגרם אוניברסיטת סנקט פטרבורג, ברשת החברתית VK אוניברסיטת סנקט פטרבורג, באתר אנציקלופדיה בריטניקה (באנגלית)